
PROJEKTNI ZADATAK

ZA IZRADU PROJEKTNE DOKUMENTACIJE /IDEJNI I GLAVNI PROJEKT/

ZA IZGRADNJU NOGOSTUPA UZ ŽC 3041 U GORNJOJ OBREŠKOJ I STAROJ MARČI



POSTOJEĆE STANJE

Od raskrižja Ulice sv. Juraja sa I. Vinogradskim odvojkom Gornja Obreška, uz županijsku cestu 3041, u nastavku Moslavačke ulice u Staroj Marči do raskrižja sa ulicom Đure Žugaja u staroj Marči, u planu je izgraditi pješačku stazu, u duljini od cca 1.180,00 m'. Oborinska odvodnja ceste riješena je prihvatom istih u otvorene kanale.

Dijelom trase se nalaze stupovi niskonaponske mreže, koji će se po potrebi izmještati. Isto tako imamo na dijelovima i potporne zidove, pošto se trasa djelomično nalazi u usjeku.

OPIS PLANIRANOG ZAHVATA

U planu je izgradnja nogostupa u I. Vinogradskom odvojku u Gornjoj Obreškoj i u Moslavačkoj ulici u Staroj Marči. Projektom je potrebno predvidjeti proširenje kolnika ceste /0,5 m/ i riješiti odvodnju oborinskih voda. Između ceste i nogostupa potrebno je predvidjeti postavu izdignutog rubnjaka, koji služi i kao zaštita pješačkog kolnika. Izgradnjom izdignutog nogostupa nužno je riješiti odvodnju oborinskih voda prometnice, zatvorenim sistemom odvodnje, te vodolovnim građevinama koje osiguravaju prihvat i odvodnju oborinskih voda ceste, a pri tome osigurati i prihvat oborinskih voda sa kojega se oborinske vode i sada prihvaćaju otvorenim kanalima uz cestu.

Kolne ulaze je potrebno riješiti upuštenim rubnjacima, kao i sve ulaze/izlaze sa pješačke staze.

Projektom je potrebno predvidjeti eventualno izmještanje niskonaponske EE mreže, i osiguravanje pokosa terena uz pješačku stazu potpornim zidom.

OBAVEZA PONUDITELJA

*Projektant je obavezan izvršiti slijedeće:*

- izraditi idejni projekt

- ishoditi posebne uvjete

- izraditi glavni projekt za ishođenje građevinske dozvole

- izraditi troškovnik radova sa procijenjenom vrijednosti za izvođenje radova

- ishoditi građevinsku dozvolu

- izraditi elaborat privremene regulacije prometa

ROK IZRADE PROJEKTA

Rok za izradu idejnog projekta je 20 dana.

Rok za izradu glavnog projekta je 90 dana.

Napomena: u rok završetka radova ne ulazi vrijeme ishođenja posebnih uvjeta i ishođenje potvrda.

Projekt se predaje u digitalnom obliku, uključivo 3 primjerka projekta u analognom obliku.

U Kloštar Ivaniću, veljača 2025.